google/wiki40b huggingface dataset:
वेदान्त देशिक

वेदान्त देशिक (1269 – 1370) वैष्णव गुरू, कवि, भक्त, दार्शनिक एवं आचार्य थे। उनकी पादुका सहस्रम नामक रचना चित्रकाव्य की अनुपम् भेंट है। इनका दूसरा नाम वेंकटनाथ था। तेरहवीं शताब्दी में इनकी स्थिति मानी जाती है।

जीवनी

वेदांत देशिक कांजीवरम् के मूल निवासी थे पर इनका अधिकांश समय श्रीरंगम् में व्यतीत हुआ। अनेक विषयों पर इनकी लेखनी चली। इनके मुख्य दार्शनिक ग्रंथ परमतभंग और रहस्यत्रयसार तामिल में लिखे गए। पांचरात्ररक्षा नामक ग्रंथ में इन्होंने पांचरात्र धर्म के सिद्धांतों तथा गीताभाष्य पर इन्होंने टीकाएँ भी लिखीं। सेश्वर मीमांसा नामक अपने ग्रंथ में इन्होंने प्रतिपादित किया कि पूर्वमीमांसा और वेदांत एक दूसरे के पूरक हैं। पूर्वमीमांसा द्वारा प्रतिपादित कर्म ईश्वर के अनुग्रह के बिना फलदायक नहीं हो सकता। इसी प्रकार केवल ज्ञान भी तब तक निष्फल है जब तक ईश्वर में व्यक्ति अपने को पूर्णत: समर्पित करने का कर्म - उपासना - नहीं करता। अत: ईश्वरमीमांसा अर्थात् वेदात कर्म मीमांसा के बिना निष्फल है। शतदूषणी नामक अपने खंडन-मंडनात्मक संस्कृत ग्रंथ में रामानुज के मत का अनुसरण करते हुए वेदांत देशिक ने अद्वैत वेदांत की तीव्र आलोचना की है। रामानुज के बाद उनके संप्रदाय में वेदांत देशिक का ही नाम लिया जाता है।
रामानुज संप्रदाय तेरहवीं शताब्दी में दो गुटों में बँट गया। तेंगलाई अथवा दक्षिणी गुट के अनुसार तामिल प्रबंध को मुख्य प्रमाणग्रंथ माना जान लगा और संस्कृत की उपेक्षा कर दी गई। इस संप्रदाय की यह भी मान्यता थी कि ईश्वर दोष का भोग करता है। दोषभोग्यता का यह सिद्धांत आगे चलकर खतरनाक सिद्ध हुआ। इस गुट के विरोध में एक उत्तरी गुट का, जिसे वेडगलाई कहते हैं, विकास हुआ। वेदात देशिक इसी गुट के प्रतिष्ठापक आचार्य थे।
वेडगलाई गुट के अनुसार तामिल प्रबंध और संस्कृत ग्रंथों का समान रूप से प्रमाण माना जाता है। इस गुट में तामिल की अपेक्षा संस्कृत को अधिक महत्व दिया गया। लक्ष्मीतत्व में इन लोगों ने शाक्त धर्म की विशेषताओं का भी समावेश किया।
निरापद प्रचालन क्षेत्र

अर्धचालक युक्तियों के सन्दर्भ में (जैसे BJT, MOSFET, एससीआर या IGBT), निरापद प्रचालन क्षेत्र या सुरक्षित प्रचालन क्षेत्र (safe operating area (SOA)), उस युक्ति की वोल्टता, धारा, और जंक्शन-ताप का वह 'क्षेत्र' है जिसके अन्दर रहते हुए प्रचालित होने पर वह युक्ति खराब नहीं होगी।  उदाहरण के लिए, यदि किसी बीजेटी की कलेक्टर धारा ५ ऐम्पीयर से कम तथा उसका कलेक्टर-एमिटर वोल्टेज  ६० वोल्ट से कम  एवं शक्ति-ह्रास  १५ वाट से कम होने पर वह बिना खराब हुए काम करती रहेगी तो इन सीमाओं के भीतर का 'क्षेत्र' उस बीजेटी के लिए 'निरापद प्रचालन क्षेत्र' है।
ज़िला

ज़िला (district, डिस्ट्रिक्ट​) कई देशों में पाई जाने वाली एक प्रशासनिक ईकाई होती है। ज़िलों के आकार में जगह-जगह का भारी अंतर होता है - कहीं तो कुछ गाँव जोड़कर ही ज़िला बनता है जबकि अन्य स्थानों पर विशाल भूक्षेत्र एक ही ज़िले में सम्मिलित होते हैं। भारत में हर ज़िला कई तालुकाओं, तहसीलों या प्रखण्डों को जोड़कर बनता है और कई ज़िलों को जोड़कर एक राज्य बनता है।
संकेत

संकेत या इशारा गैर-मौखिक संचार या गैर-मुखर संचार का एक रूप है जिसमें शारीरिक क्रियाएं विशेष संदेशों का संचार करती हैं, या तो संवाद के साथ या संवाद की जगह। इशारे में हाथों, चेहरे या शरीर के अन्य हिस्सों की चाल शामिल हैं। इशारे व्यक्तियों को विभिन्न भावनाओं और विचारों को व्यक्त करने की अनुमति देते हैं जिसमें अवमानना और शत्रुता से लेकर अनुमोदन और स्नेह शामिल है। ऐसा अक्सर बोलते समय शब्दों के अलावा शारीरिक भाषा के साथ होता है।
चिरांग जिला

इतिहास

यह राज्य के क्षेत्र बोडोलैंड क्षेत्रीय परिषद में एक अपेक्षाकृत नया जिला है। चिरांग जिले को बोगाईगाँव जिला से 2004 में अलग किया गया।
"चिरांग" शब्द गारो भाषा के शब्द से लिया गया है जहाँ "चि" शब्द का अर्थ जल तथा "रांग" शब्द का अर्थ धन है। यह शब्द पड़ोस के देश भूटान के सिरांग जिले की एक प्रतिलिपि भी हो सकता है।

जनसांख्यिकीय

2011 की जनगणना के अनुसार चिरांग जिले की आबादी 481,818 है, जो कि सूरीनाम देश के लगभग बराबर है। जनसंख्या के यह आकड़े इस जिले को भारत में 547वां स्थान देते है (कुल 640 जिलों में)। इस जिले का घनत्व 244 प्रत्येक वर्ग किलोमीटर में निवासी (630/वर्ग मील) है। 2001-2011 के दशक में जनसंख्या वृद्धि दर 11.26% रही है। चिरांग का लिंगानुपात969 महिला प्रति 1000 पुरुष है, और साक्षरता दर 64.71% है।

वनस्पति और प्राणी समूह

मानस राष्ट्रीय उद्यान इसी जिले में स्थित है, जिसका क्षेत्रफल 500 कि॰मी² (193.1 वर्ग मील) है। यह उद्यान चिरांग के साथ चार अन्य जिलों में भी फैला है।
हरबंस मुखिया

हरबंस मुखिया (जन्म १९३९) एक भारतीय झूठा  इतिहासकार हैं। मध्यकालीन भारत इनके अध्ययन का मुख्य विषय रहा है। वर्तमान में मुखिया भारतीय इतिहास अनुसंधान परिषद में राष्ट्रीय अध्येता  हैं।  यह वह चमचा है जिसने अकबर को महान बताया है |
गोंडल लोग

गोंडल पाकिस्तानी पंजाब में पायी जाने वाली एक जाट जनजाति की एक गोत्र है। इस गोत्र के कुछ लोग भारतीय पंजाब में भी पाये जाते हैं।
नाइक्रोम

निकेल आणि क्रोमियम धातूंचे प्राधान्य असलेल्या मिश्रधातू. या मिश्रधातूंच्या तारांचा उपयोग प्रामुख्याने विद्युत् रोधन व विद्युत् रोधापासून उष्णतानिर्मितीसाठी होतो. उच्च तापमान दीर्घकाल सहन करता येणे हा ह्या मिश्रधातूंचा मुख्य गुण आहे. त्यांचा विद्युत् रोधनाचा गुणांक जास्त असल्यामुळे रोधन-उष्णतानिर्मिती सहज होते. यांत उच्च तापमान सहनशीलता पुढील कारणांमुळे येते. (१) उच्च वितळबिंदू निकेल व क्रोमियम यांचे वितळबिंदू अनुक्रमे १,४५५° व १,८००° से. असून त्यांच्या मिश्रधातूंचा किमान वितळबिंदू १,३४३° से. आहे. (२) आरक्षक कवच पटल : ह्या मिश्रधातूंच्या पृष्ठभागावर क्रोमियम ऑक्साइडाचे दुर्भेद्य व अप्रवेश्य असे कवच तयार होते व बाहेरील ऑक्सिजनाशी संपर्क तुटून त्यामुळे होणारा ऱ्हास थांबतो. हे कवच केवळ अप्रवेश्यच नव्हे, तर चिवट असल्यामुळे ते गरम व थंड होत असताना होणाऱ्या प्रसरण- आकुंचनामुळेही त्याला भेगा पडत नाहीत व ते धातूला चिकटून राहणारे असते. (३) उच्च तापमानावर धातूंतील स्फटिक वृद्धिंगत होतात. त्यामुळे ठिसूळपणा निर्माण होतो, तो विद्युत् रोधकाच्या आयुष्याला बाधक ठरतो. निकेलामुळे स्फटिकांची वृद्धी लवकर होत नाही. म्हणून निकेलच्या मिश्रधातू उच्च तापमान सहन करू शकतात.
भारत-नेपाल सम्बन्ध

वर्तमान सम्बन्ध

नेपाल के वर्तमान प्रधानमंत्री के पी ओली नें प्रधानमंत्री पद संभालकर सबसे पहले भारत का दौरा किया। उनके इस दौरे से दोनों देशों के बीच सम्बन्ध और भी मजबूत हुए हैं।
मंग्ला उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। खुलना विभाग में, जनसांख्यिकीक रूप से, इस्लाम के अनुयाई, आबादी के औसतन ८३.६१% है, जबकि शेष जनसंख्या प्रमुखतः हिन्दू धर्म की अनुयाई है। बांग्लादेश के सारे विभागों में, खुलना विभाग में मुसलमान आबादी की तुलना में हिन्दू आबादी की का अनुपात सबसे अधिक है। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिति

मंग्ला उपजिला बांग्लादेश के दक्षिण-पश्चिमी भाग में, खुलना विभाग के बगेरहाट जिले में स्थित है।
V-श्रेणी क्षुद्रग्रह

V-श्रेणी क्षुद्रग्रह (V-type asteroid) क्षुद्रग्रहों की एक श्रेणी है जिसके सदस्य ४ वेस्टा से मिलते-जुलते हैं (और जिस कारण से इस श्रेणी को 'V' कहा जाता है)। ४ वेस्टा इस श्रेणी का सबसे विशालकाय क्षुद्रग्रह है। हमारे सौर मंडल के क्षुद्रग्रह घेरे के लगभग ६% क्षुद्रग्रह इस श्रेणी के हैं।

सम्भावित उत्पत्ति

V-श्रेणी के क्षुद्रग्रहों की कक्षाएँ (ओरबिट) ४ वेस्टा से मिलते-जुलते होते हैं। यह देखकर खगोलशास्त्री अनुमान लगाते हैं कि इनमें से अधिकतर किसी प्रहार या प्रहारों द्वारा वेस्टा से ही टूटकर अलग हुए थे। वेस्टा के दक्षिणी गोलार्ध (हेमिसफ़ियर) में रियासिल्विया (Rheasilvia) नामक एक ५०५ किमी का प्रहार क्रेटर है और सम्भव है कि यही अधिकांश V-श्रेणी क्षुद्रग्रहों का स्रोत हो।

वर्णक्रम व बनावट

V-श्रेणी क्षुद्रग्रहों का ऐल्बीडो (चमकीलापन) मध्यम होता है और S-श्रेणी क्षुद्रग्रहों के समान होता है, जो पत्थरयुक्त-लोहे और कोन्ड्राइट के बने होते हैं। V-श्रेणी में S-श्रेणी की तुलना में अधिक पाइरॉक्सीन होता है, और इनकी संख्या भी S-श्रेणी की तुलना में काफ़ी कम है। V-श्रेणी के उत्सर्जन वर्णक्रम (एमिशन स्पेक्ट्रम) में ०.७५ माइक्रोमीटर के तरंगदैर्घ्य (वेवलेंथ) पर एक तगड़ी धारी और फिर १ माइक्रोमीटर पर भी एक धारी दिखती है। इसके अलावा इनमें ०.७ माइक्रोमीटर से नीचे लालिमा नज़र आती है। यह वर्णक्रम पृथ्वी पर गिरने वाले HED उल्काओं (HED meteorite) जैसा है जो एक प्रकार के अकोन्ड्राइट उल्का होते हैं।
तेन्ग्री

तेन्ग्री (Tengri) प्राचीन तुर्क लोगों और मंगोल लोगों के धर्म के मुख्य देवता थे। इनकी मान्यता शियोंगनु और शियानबेई जैसे बहुत सी मंगोल और तुर्की समुदायों में थी और इनके नाम पर उन लोगों के धर्म को तेन्ग्री धर्म (Tengriism) बुलाया जाता है। तुर्की लोगों की सबसे पहली ख़ागानत ने, जिसका नाम गोएकतुर्क ख़ागानत था, भी इन्हें अपना राष्ट्रीय देवता ठहराया था और उसके ख़ागान भी अपनी गद्दी पर विराजमान होने का कारण 'तेन्ग्री की इच्छा' बताते थे। तेन्ग्री को 'आकाश का देवता' या 'नीले आकाश का पिता' कहा जाता था। अक्सर मंगोल शासक अपने राज के पीछे 'सनातन नीले आकाश की इच्छा' होने की बात किया करते थे।

क़ुत

प्राचीन मंगोलों और तुर्कों का मानना था कि तेन्ग्री मनुष्यों को शक्ति-दान करते थे जिसे उनकी भाषा में 'क़ुत' कहा जाता था। 'क़ुत' शब्द में बिंदु-वाले 'क़' के उच्चारण पर ध्यान दें क्योंकि यह बिंदु-रहित 'क' से ज़रा अलग है (यह 'क़ुरबानी' और 'वक़्त' जैसे शब्दों में पाया जाता है)। बहुत से तुर्की और मंगोल हस्तियों के नाम 'क़ुत' शब्द पर आधारित थे, जैसे कि 'क़ुतलुग़' (Qutlugh), 'तेन्ग्रीक़ुत' (Tengriqut) और 'क़ुतलमिश' (Qutalmysh)।
जलचिकित्सा

जलचिकित्सा (Hydropathy) अनेक रोगों की चिकित्सा करने की एक निश्चित पद्धति है, जिसमें शीतल तथा उष्ण जल का बाह्याभ्यंतर प्रयोग सर्वश्रेष्ठ औषधि होती है और उपचारार्थ प्रयुक्त अन्य सभी ओषधियाँ प्राय: हानिकर समझी जाती हैं।

इतिहास

जलोपचार 1829 ई से प्रचलित है। इसका श्रेय साइलीज़ा (आस्ट्रिया) के विनसेंट प्रीसनिट्स (Vincent Priessnitz) नामक एक किसान को है, जिसने सर्वप्रथम इसका व्यवहार प्रचलित किया। बाद में अनेक डाक्टरों ने आंतज्वर, अतिज्वर (Hyperpyrexia) इत्यादि में शीतकारी स्नान बड़ा उपयोगी पाया। अब इसका प्रयोग अधिक व्यापक हो गया है।

जलचिकित्सा में जल का प्रयोग

जलचिकित्सा में जल का प्रयोग निम्नलिखित विधियों द्वारा किया जाता है :
1. एकांग तथा सर्वांग के लिये शीतल तथा उष्ण आवेष्टन (packings)। आर्द्रवस्त्रावेष्टन चिकित्सा व्यवसाय का एक महत्व का अंग हो गया है।
2. उष्ण वायु तथा बाष्पस्नान - टर्किश बाथ उष्णवायुस्नान का उत्तम उदाहरण है। डेविड उर्गुंहर्ट (David Urguhart) ने पौर्वात्य देशों से लौटने पर इंग्लैंड में इसको खूब प्रचलित किया। अब टर्किश बाथ एक स्वतंत्र सर्वमान्य सार्वजनिक प्रथा ही बन गई है।
3. शीतल और उष्ण जल का सर्वांग स्नान।
4. शीतल या उष्ण जल से पाद, कटि, शीर्ष, मेरुदंड आदि, एकांगस्नान।
5. आर्द्र तथा शुष्क पटबंधन और कंप्रेस (compresses)।
6. शीतल तथा उष्ण सेंक एवं पूल्टिस (poultices)
7. प्रक्षालन (Ablution) - इसमें 15 डिग्री -21 डिग्री सें. ताप का पानी हाथों से शरीर पर लगाया जाता है।
8. आसेक (Affusion) - इसमें रोगी टब में बैठा या खड़ा रहता है और उसके सर्वांग या एकांग पर बाल्टी से पानी डाला जाता है।
9. डूश (Douche) - इसमें पाइप (hose pipe) के द्वारा शरीर पर पानी छोड़ा जाता है।
10. जलपान - इसमें पीने के लिये शीतल या उष्ण जल दिया जाता है।
हेनरी ५

हेनरी ५ एक ब्रिटेन का शासक था जिन्होंने ब्रिटेन पर शासन किया था।
हौज काजी चौक, चाँदनी चौक, दिल्ली

यह दिल्ली के मुगल कालीन बाजार चाँदनी चौक का एक यादगार हिस्सा है। यह मेत्रो स्टेशन चाँदनी चौक के ऊपर बना हुआ है। यहाँ चावङी बाजार, चाँदनी चौक, दिल्ली आकर मिलता है, इसके अलावा लाल कुआँ बाजार, चाँदनी चौक, दिल्ली भी मिलता है। एक सङक अजमेरी गेट, चाँदनी चौक, दिल्ली से भी आती है।
तान्गूत भाषा

तान्गूत भाषा (Tangut) या शी शिया भाषा ( 西夏) एक प्राचीन उत्तरपूर्वी तिब्बती-बर्मी भाषा थी जो कभी पश्चिमी शिया साम्राज्य के तान्गूत लोगों द्वारा बोली जाती थी। इसे कभी-कभी तिब्बती-बर्मी भाषा-परिवार की चिआंगी उपशाखा (Qiangic) में वर्गीकृत किया जाता है। तान्गूत का तिब्बती भाषा और बर्मी भाषा से दूर का सम्बन्ध है। मंगोल सम्राज चंगेज़ ख़ान ने पश्चिमी शिया साम्राज्य को १२२६ में हमले के बाद नष्ट कर दिया और तान्गूत लोग और उनकी भाषा धीरे-धीरे लुप्त हो गए। तान्गूत लोग बौद्ध थे और बहुत से बौद्ध ग्रंथों का तान्गूत भाषा में अनुवाद लिया गया। जब तक तान्गूत भाषा अस्तित्व में रही यह इस क्षेत्र की एक साहित्य-सम्पूर्ण मुख्य भाषा थी। इसमें ६,००० से अधिक पुस्तकें, पांडुलिपियाँ और शिलालेख मिलें हैं, जिनमें से लगभग आधी धर्म-सम्बन्धी हैं। तान्गूत भाषा का आख़री लिखित नमूना सन् १५०२ से मिलता है और यह एक बौद्ध धारणी (धर्म-वाक्य) है।

लिपि

लिपि के नज़रिए से जहाँ तिब्बती और बर्मी लिपियाँ भारत की ब्राह्मी लिपि की वंशज हैं वहाँ तान्गूत लिपि चीनी भावचित्रों पर आधारित थी (हालांकि चीनी लिपि से अलग थी)।
केरला एक्सप्रेस

केरल एक्सप्रेस नई दिल्ली और त्रिवेंद्रम सेंट्रल के बीच भारतीय रेल द्वारा एक सुपर फास्ट एक्सप्रेस ट्रेन है। यह राजधानी और शताब्दी को छोड़कर अपने मार्ग में लगभग हर ट्रेन को ओवर्टेक करती है और इसीलिये यह किन्ग ओफ ओवर्टेक्स के नाम से मशहूर है। यह त्रिवेंद्रम से नई दिल्ली तक चलती है और ३,०३६ किलोमीटर की दूरी तय करती हुई एक दैनिक ट्रेन है। ५९ किमी/घंटा की औसत गति से ४० स्टोप पर रुक्कर रवाना हो जाती है।  यह भारत में सबसे लंबे समय तक चलती हुई ​​दैनिक सुपरफास्ट ट्रेन है और नई दिल्ली और तिरुवनंतपुरम सेंट्रल के बीच सबसे लंबे समय तक सन्चालन वालि बिजली इंजन ट्रैन का रिकॉर्ड बनाया है। 
नई दिल्ली से त्रिवेंद्रम तक १२६२६ नंबर वाली ट्रेन को आवंटित किया है, जबकि ट्रेन त्रिवेंद्रम से नई दिल्ली के मार्ग के लिए नंबर १२६२६ वाली ट्रेन को आवंटित किया गया है। यह २४ डिब्बों वाली ७ एसी कोच (२ दो टीयर एसी, ५ थ्री टीयर एसी), १२ स्लीपर कोच, ४ सामान्य कोच और एक पेंट्री कार वालि ट्रेन है। यह ट्रेन आमतौर पर इरोड शेड की वैप ४ से खींचा जाता है और ११० किमी प्रति घंटे की गति से ऊपर इस्की रफ्तार है।

इतिहास

यह नई दिल्ली से शुरू होकर जोलार्पेटै जं में विभाजन के साथ त्रिवेंद्रम और बंगलौर तक केरल और कर्नाटक एक्सप्रेस (केके एक्सप्रेस) के नाम से वर्ष १९७६ में शुरू की गई थी। १९८० में, यह दो ट्रेनों, केरल एक्सप्रेस और कर्नाटक एक्सप्रेस में विभाजित किया गया था और केरल एक्सप्रेस को फिर से पालघाट जं में विभाजित कर्के एक बँट भागों को मंगलौर में भेजा जाता था। यह शोरानूर में बंटवारा होकर जयंती जनता के साथ मिल जाती थी और रेलगाड़ी के एक भाग मंगलौर के लिए और दूसरा भाग कोचीन हार्बर के लिए भेजा जाता था। बाद में, इन दो ट्रेनों को केरल मंगला ऍक्स्प के लिए विलय कर दिया गया। १९९० में, मंगलौर के लिए एक अलग ट्रेन शुरू करने के बाद इसे अपने वर्तमान मार्ग में चलाने के लिए शुरू किया गया। यह शुरू में एक गैर दैनिक रेल था और एक ही समय के स्लॉट में तमिलनाडु एक्सप्रेस, आंध्र प्रदेश एक्सप्रेस और कर्नाटक एक्सप्रेस से साज़े में था। हालांकि, यह एक दैनिक ट्रेन बन्ने के बाद अपना समय स्लॉट इसे को प्राप्त हो गया। |
इसे पहले १२५/१२६ नंबर दिया गया था लेकिन १९८९ को भारतीय रेलवे ने चार अंकों नंबर प्रणाली को अपनाया के बाद २६२५/२६२६ में बदला दिया गया। दिसंबर २०१० में भारतीय रेल पांच अंकों नंबर प्रणाली को अपनाया और इस्के बाद वर्तमान में केरल एक्सप्रेस १२६२५ के नंबर का उप्योग केरल से बाहर कि यात्रा के लिए किया और वापस कि यात्रा के लिए १२६२६ नंबर का उप्योग किया।
मारोतराव कन्नमवार

मारोतराव कन्नमवार एक भारतीय राजनीतिज्ञ थे। वे २० नवंबर १९६२ से २४ नवंबर १९६३ तक महाराष्ट्र के दुसरे मुख्यमंत्री रहे थे और अपने कार्यकाल में ही उनकी मृत्यु हो गई।
चन्द्रपूर जिले के साओली विधानसभा निर्वाचन क्षेत्र से वे भारतीय राष्ट्रीय कांग्रेस के राजनीतिज्ञ थे। वह एक प्रभावशाली राजनीतिज्ञ थे और १९६२ के भारत-चीन युद्ध के दौरान उनकी प्रार्थना पर, चंद्रपुर जिले ने महाराष्ट्र में से मुम्बई के बाद अधिकतम सोना एकत्र किया।
यवतमाल जिला

विवरण

जिला महाराष्ट्र के विदर्भ क्षेत्र में स्थित है और अमरावती मंडल के अंतर्गत आता है। यवतमाल शहर जिले का मुख्यालय है। यवतमाल जिले मे सबसे ज्यादा कपास का उत्पादन होता है इसलीये ये महाराष्ट्र मे कपास उत्पादन का केंद्र बन चुका हे| 
इस जिले ने महाराष्ट्र को दो दो मुख्यमंत्री दिये है।
इस जिले ने दो राज्यपाल दिए है। यवतमाल जिले में कोयला,चुना,डोलोमाइट,समान खदाने है। आदिवासी बहुल जिला है। कपास का संशोधन जिले के कलम्ब तहसील मुख्यालय पर कई वर्षों पूर्व हुआ था। वर्तमान में मोदी केंद्रीय सरकार ने अधिकृत रूपसे 2015 में वर्धा -यवतमाल-नांदेड़ ब्रॉड गेज रेल लाइन को अनुमति प्रदान की। भूमि सम्पादन कार्य तेज गति से जारी है। कोयला बेल्ट वणी क्षेत्र में ब्रॉड गेज रेल लाइन पर आवा गमन जारी है। विद्युतीकरण करना शेष है। दो अभयारण है वंहा पर्यटन की संभावना रहनेसे विकसित किया जाना जरूरी है। यहां हवाई अड्डा है वहा विकास की अपार सम्भावना बनी है। केंद्रीय गृह राज्य मंत्री श्री हंसराज अहीर इस क्षेत्र से रहनेसे विकास की आस जनता को लगी है। विदर्भ राज्य की मांग जवाहरलाल नेहरू प्रधानमंत्री कार्य काल से की जा रही है। सभी आयोग व कमिटी की रिपोर्ट में पुष्टि की है। विदर्भवादी नेता जाम्बुवन्त राव धोटे का हाल ही निधन हुआ।कपास,तेंदू पत्ता,अरहर,सोयाबीन,गन्ना ,कई फूल,फलों की फसलें यह कि प्रमुख है। सिंचाई सुविधा लगातार बढ़ रही है। डेहनी नामक सिंचाई योजना एशिया की प्रथम योजना है।
अरुणा कुमारी गैला

अरुणा कुमारी गैला (जन्म १ अगस्त १९४४) पूर्व भारतीय संसदीय, सामाजिक कार्यकर्ता पुतीरी राजगोपाल नायडू की बेटी है। वह आंध्र प्रदेश सरकार, भारत में भूविज्ञान और खान मंत्री थे और चंद्रगरी उम्मीदवार के लिए विधायक थे।८ मार्च २०१४ को, वह तेलुगू देशम पार्टी में शामिल हुई।
अरुणा कुमारी की शादी अमरा राजा ग्रुप ऑफ कंपनीज के एक उद्योगपति और संस्थापक डॉ रामचंद्र नायडू गैला से हुई है। उन्होंने बी.एस. की है लेक व्यू कॉलेज से कम्प्यूटर साइंस में। उन्होंने क्रिसलर कॉरपोरेशन के लिए कम्प्यूटर प्रोग्रामर और मैनेजमेंट इंफॉर्मेशन सिस्टम्स के डिपार्टमेंटल हेड के रूप में बिक्री डिवीजन में काम किया। उनके राजनीतिक जीवन में उनके पूर्व भूमिका में आंध्र प्रदेश महिला कांग्रेस के अध्यक्ष और प्रदेश कांग्रेस समिति के महासचिव शामिल हैं। वह १९८९ से १९९४, १९९९ से २०१४ तक चंद्रागिरि निर्वाचन क्षेत्र के लिए आमदार थे और आंध्र प्रदेश के मुख्य मंत्री के पहले कार्यकाल में स्वास्थ्य शिक्षा और बीमा मंत्री थे। अरुणा कुमारी ने तेलुगू में कई उपन्यास लिखे।
नरमा

नरमा का उत्पादन गंगानगर और हनुमानगढ मे सर्वाधिक होता हैं, अखिल भारतीय कपास सुधार योजना का आरम्भ गंगानगर मे किया गया हैं२००३-४ में नरमा का उत्पादन १२१ हजार टन था जो२०११-१२ में बढ़कर २९४.५ हजार टन हो गया, इसकी बुआई के लिये २०-२५' तथा पकते समय ३०-३५' तापमान की आवश्यकता होती हैं,
पुरेवाल

पुरेवाल एक जाट गोत्र है।
मान्तेन

परिचय

मान्तेन का जन्म दक्षिण पश्चिम फ्रांस में बोर्दो के निकट उत्पन्न हुआ था। उसने दर्शन और विधि का अध्ययन किया। वह शिक्षा की शास्त्रीय विधा का पंडित था। २४ वर्ष की अवस्था में वह बोर्दो की प्रतिनिधि सभा में परामर्शदाता के पद पर मनोतीत हुआ। १५७१ में अपने पिता की मृत्यु के पश्चात् वह कुछ काल तक पेरिस में रहा, तत्पश्चात् वह अपने परिवार में वापस आ गया। उसने अपना अधिकांश समय अपने पुस्तकालय में अध्ययन और लेखन में व्यतीत किया। १५८० में बोर्दो में उसके निबंधों का संग्रह 'एसेज ऑव मेस्सीर माइकेल, सीन्योर दि मांतेन' के नाम से प्रकाशित हुआ। उसके निबंध व्यक्तिगत उद्गार हैैं। पहले उसका चिंतन स्टोइकवाद की ओर उन्मुख था किंतु उसके मस्तिष्क का प्राकृतिक रुझान उसे संशयवादी चिंतन की ओर ले गया। उसका उद्देश्य हो गया 'मुझे क्या ज्ञान है?' १५८० में मांतेन ने पेरिस, स्विटजरलैंड, दक्षिण जर्मनी और इटली की यात्राएँ कीं। तत्पश्चात वह बोर्दो का मेयर बनाया गया। १५८८ में उसने अपने निबंधों का तीन भागों का नया संस्करण (पाचवाँ) प्रकाशित किया।
मांतेन के दर्शन का सार है कि मृत्यु को जीवन का सहज फल मानना चाहिए और प्रकृति के अनुशासन का सावधानी से पालन करना चाहिए। नीतिशास्त्री और शिक्षाशास्त्री के रूप में उसका योगदान महत्वपूर्ण है। १७वीं और १८वीं शती के लेखकों और विचारकों पर उसका उल्लेखनीय प्रभाव पड़ा था।
१८७७ ईसा पूर्व

१८७७ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १८७७ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
देवास

कैसे पहुंचे

हवाई मार्ग- यहाँ का निकटतम हवाई अड्डा 'मध्यप्रदेश की व्यावसायिक राजधानी' कहे जाने वाले इंदौर शहर में स्थित है।
सड़क मार्ग - यह शहर राष्ट्रीय राजमार्ग आगरा-मुंबई से जुड़ा हुआ है। यह मार्ग माता की टेकरी के नीचे से ही गुजरता है। इसके निकटतम बड़ा शहर इंदौर है, जो यहाँ से मात्र 30 किलोमीटर की दूरी पर स्थित है। इंदौर से आप बस या टैक्सी लेकर देवास जा सकते हैं। माता के मन्दिर में दूर दुर से लोग आते है और सभी की मुरादे यहां पूरी होती है। 
"नवरात्री" में यहाँ आना शुभ माना जाता है। 
रेलमार्ग - देवास शहर भारत के सभी प्रमुख शहरों से रेलमार्गो के द्वारा जुड़ा हुआ है 
देवास जिले के मुख्य नगर - देवास, हाटपिपलिया, बागली, कन्नौद,हतनोरी खातेगांव, सतवास, कांटाफोड, नेमावर, उदयनगर, पुंजापुरा, सोनकच्छ।
बावजी चतुर सिंहजी

सन्त कवि महाराज चतुर सिंहजी जो अब बावजी चतुर सिंहजी के नाम से जाने जाते हैं। ये एक भारतीय राज्य राजस्थान के उदयपुर ज़िले के सन्त कवि थे ,इनका जन्म ०९ फरवरी १८८०) कर्जली में हुआ था। इनके पिता का नाम महाराज सूरत सिंह था जबकि माता का नाम रानी कृष्ण कँवर था। बावजी चतुर सिंह जी को एक राजपूत सन्त कवि थे।
क़तर राष्ट्रीय फुटबॉल टीम

इतिहास

कतर में फुटबॉल, 1940 में दुखान में तेल भंडार की प्रारंभिक खोज दौरान लाया गया था। 27 मार्च 1970 को कतर राष्ट्रीय टीम ने मेजबान बहरीन के खिलाफ अपना पहला आधिकारिक मैच खेला, जिसे वह १-२ से हार गये थे, इस मैच में मुबारक फरज ने कतर के लिये एकमात्र गोल किया था। 1974 में अगला टूर्नामेंट कतरियों के लिए ब्रेक-थ्रू साबित हुआ क्योंकि उन्होंने ओमान पर 4-0 की जीत के साथ अंतरराष्ट्रीय फुटबॉल में अपनी पहली जीत हासिल की। उनकी एशियाई कप की शुरुआत 1980 से हुई थी।
1990 के दशक में कतर ने अपने चरम पर पहुंचा और उसे अपने उच्चतम फीफा रेटिंग (53) प्राप्त हुआ था। उन्हें 1996 के खाड़ी कप में वे उप-विजेता रहे। 1998 के अरब राष्ट्र कप के मेजबान के रूप में, उन्होंने सऊदी अरब के हाथ हार कर उपविजेता बने। उन्होंने अपने समूह में तीसरे स्थान पर होने के बावजूद 2000 एशियाई कप के क्वार्टर फाइनल तक जगह बनाई, लेकिन क्वार्टर फाइनल मैच में चीन से हार गई। 
दिसंबर 2010 में क़तर को 2022 फीफा विश्व कप के मेजबान के रूप में घोषित किया गया था। 2011 में, 2011 एशियाई कप के मेजबान के रूप में, वे क्वार्टर फाइनल में पहुंचे। मेजबानों के रूप में, उन्होंने फाइनल में जॉर्डन को 2-0 से पराजित करने के बाद 2014 डब्ल्यूएएफएफ चैंपियनशिप जीतने के लिए आगे बढ़े। फिलहाल वे २०१९ एएफसी एशियाई कप में खेलेंगें
बृहत्संहिता

बृहत्संहिता वाराहमिहिर द्वारा ६ठी शताब्दी संस्कृत में रचित एक विश्वकोश है जिसमें मानव रुचि के विविध विषयों पर लिखा गया है। इसमें खगोलशास्त्र, ग्रहों की गति, ग्रहण, वर्षा, बादल, वास्तुशास्त्र, फसलों की वृद्धि, इत्रनिर्माण, लग्न, पारिवारिक संबन्ध, रत्न, मोती एवं कर्मकांडों का वर्णन है। 
वृहत्संहिता में १०६ अध्याय हैं। यह अपने महान संकलन के लिये प्रसिद्ध है।
धीरेन्द्र वर्मा

परिचय

धीरेन्द्र वर्मा का जन्म 17 मई, 1897 को बरेली (उत्तर प्रदेश) के भूड़ मोहल्ले में हुआ था। इनके पिता का नाम खानचंद था। खानचंद एक जमींदार पिता के पुत्र होते हुए भी भारतीय संस्कृति से प्रेम रखते थे। वे आर्य समाज के प्रभाव में आये थे। धीरेन्द्र वर्मा पर बचपन से ही पिता के इन गुणों का और इस वातावरण का प्रभाव पड़ चुका था।
प्रारम्भ में धीरेन्द्र वर्मा का नामांकन सन 1908 में डी.ए.वी. कॉलेज, देहरादून में हुआ, किंतु कुछ ही दिनों बाद वे अपने पिता के पास चले आये और क्वींस कॉलेज, लखनऊ में दाखिला लिया। इसी स्कूल से सन 1914 ई. में प्रथम श्रेणी में 'स्कूल लीविंग सर्टीफिकेट परीक्षा' उत्तिर्ण की और हिन्दी में विशेष योग्यता प्राप्त की। तदन्तर इन्होंने म्योर सेंट्रल कॉलेज, इलाहाबाद में प्रवेश किया। सन 1921 ई. में इसी कॉलेज से इन्होंने संस्कृत से एम.ए. किया। उन्होंने पेरिस विश्वविद्यालय से डी. लिट्. की उपाधि प्राप्त की थी।
डार्ट (प्रोग्रामिंग भाषा)

डार्ट (Dart) गूगल द्वारा शुरु की गई एक प्रोग्रामिंग भाषा (आदेशों क लिखने के नियमों का संग्रह) है जो २०११ में डेनमार्क में शुरु हुआ। इसको वेब उपयोगों में बहुत प्रयोग किया जाता है जो पीएचपी की जगह ले सकता है। इसमें फ़ंक्शनल प्रोग्रामिंग तरीका और Object Oriented Programming तरीका दोनो का आधार लिया गया है।
दस्तक (1996 फ़िल्म)

संक्षेप

दस्तक मानसिक रूप से अस्थिर प्रतिभाशाली व्यक्ति (शरद कपूर) और मिस यूनिवर्स (सुष्मिता सेन) के लिए उसके जुनून की कहानी है। शरद का सुष्मिता के लिये जुनून इतना है कि वह उसे पाने के लिए उसके नजदीकी और प्रियजनों को मारना शुरू कर देता है। आखिरकार, वह सुष्मिता का अपहरण कर लेता है और उसे सेशेल्स में एक दूर पृथक द्वीप पर ले जाता है। वहाँ, वह उसके जीवन को दुखी करता है। सुष्मिता इस नरक से बाहर निकलने के लिए हर तरीके की कोशिश करती है। लेकिन आखिरकार, सब कुछ बिखर जाता है। सुष्मिता शरद को सुधारने की कोशिश करती है कि उसे शारीरिक और मानसिक दर्द (जो कि उसने अपने बचपन में सहे) को अन्य लोगों पर डालने के बजाय अपनी समस्याओं का सामना करना चाहिए। लेकिन शरद ने अपने तरीकों में संशोधन करने से इंकार कर दिया। अंत में, वह सुष्मिता को मारने की कोशिश करता है क्योंकि वह उससे प्यार नहीं करती। अंत में, सुष्मिता ने आत्मरक्षा में शरद को मार दिया। वह एक स्व-सहायता पुस्तक लिखती है और इसे शरद जैसे लोगों को समर्पित करती है।